iyan ay nakadingig ng mga panunumpa sa pag ibig ng dalawang lalong bantog na bayani sa kanilang kapanahunan, iyan ay nakadingig ng mga banggit na lubhang ayos at malinis na wikang latin, at maanong magamit mo na lamang siya! ni hindi ko pa iyan tawaran ng tatlong piso! kahit na dalawang puy matatawaran, gonga ang sabing animoy may pagkabatid ni kapitana tika mabuti ang ginto at maaaring gawing ibang hiyas kung tunawin. itoy isang sinsing marahil ni sila ang patuloy ni simoun. ang sinsing ay maluwang, buo ang ginto at may isang tatak. iyan marahil ang tatak na itinitik sa mga kahatulang pagpatay noong siya ang nag uutos ang sabing namumutla sa pagkatigagal ni kapitang basilio. at tinangkang siyasatin at hulaan ang ibig sabihin ng tatak, datapway kahit nagpilit at pinihit pihit ay wala siyang nabasa, sa dahilang hindi siya maalam ng paleografia . napakalalaki ang daliri ni sila! ang sabi tuloy masusuot na ang dalawang daliri ng sino man sa atin; sinasabi ko na nga, tayoy pumapaurong.